钦定古今图书集成/明伦汇编/官常典/第061卷 > 解渎亭侯淑
## 钦定古今图书集成/明伦汇编/官常典/第061卷 > 解渎亭侯淑

按《后汉书河间孝王传》，“解渎亭侯淑以河间孝王子
封。淑卒，子长嗣。长卒，子宏嗣，为大将军窦武所立，是
为灵帝。建宁元年，窦太后诏追尊皇祖淑为孝元皇，
夫人夏氏曰孝元后，陵曰敦陵，庙曰靖庙；皇考长为
孝仁皇，夫人董氏为慎园贵人，陵曰慎陵，庙曰奂庙。
皆置令丞，使司徒持节之河间，奉策书玺绶，祠以太”
牢，常以岁时遣中常侍持节之河间奉祀。熹平三年，
使使拜河间安王利子康为济南王，奉孝仁皇祀。康
薨，子赟嗣，建安十二年，为黄巾贼所害。子开嗣。立十
三年，魏受禅，以为“崇德侯。”